3.

Text bodu 16e (smernica Európskeho parlamentu a Rady 2007/64/ES) sa nahrádza takto: „32015 L 2366: smernica Európskeho parlamentu a Rady (EÚ) 2015/2366 z 25. novembra 2015 o platobných službách na vnútornom trhu, ktorou sa menia smernice 2002/65/ES, 2009/110/ES a 2013/36/EÚ a nariadenie (EÚ) č. 1093/2010 a ktorou sa zrušuje smernica 2007/64/ES (Ú. v. EÚ L 337, 23.12.2015, s. 35). Ustanovenia smernice sa na účely tejto dohody vykladajú s týmito úpravami: a) Bez ohľadu na ustanovenia protokolu 1 k tejto dohode a ak sa v tejto dohode neustanovuje inak, sa rozumie, že výrazy „členský(-é) štát(-y)“ a „príslušné orgány“ okrem významu v smernici znamenajú aj štáty EZVO, resp. ich príslušné orgány. b) Odkazy na iné akty v smernici sa uplatňujú do tej miery a v tej forme, v akých sú tieto akty začlenené do tejto dohody. c) Článok 4 bod 36 znie takto: „„mikropodnik“ je podnik, ktorý je v čase uzatvorenia zmluvy o poskytovaní platobných služieb akýmkoľvek subjektom vykonávajúcim hospodársku činnosť, a to bez ohľadu na jeho právnu formu. Sem patria najmä samostatne zárobkovo činné osoby a rodinné podniky, ktoré vykonávajú remeselnícke alebo iné činnosti, a partnerstvá alebo združenia, ktoré pravidelne vykonávajú hospodársku činnosť. Kategóriu mikropodnikov, malých a stredných podnikov (MSP) tvoria podniky, ktoré zamestnávajú menej ako 250 osôb a ktorých ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR. V rámci kategórie MSP sa mikropodnik vymedzuje ako podnik, ktorý zamestnáva menej ako 10 osôb a ktorého ročný obrat a/alebo celková ročná súvaha nepresahuje 2 milióny EUR.“ d) V článku 26 ods. 1 sa za slovo „EBA“ vkladajú slová „, centrálnymi bankami štátov EZVO a Dozorným úradom EZVO“. e) V článku 27: i) v odseku 1 sa slová „požadovať od neho pomoc“ nahrádzajú slovami „požadovať pomoc od orgánu EBA alebo prípadne od Dozorného úradu EZVO“; ii) v odseku 2 prvej vete sa za slovo „EBA“ vkladajú slová „alebo prípadne Dozorný úrad EZVO“. f) V článku 30 ods. 3 sa za slovo „EBA“ vkladajú slová „alebo prípadne Dozorného úradu EZVO“. g) V článku 96 ods. 2 sa za slová „členov Európskeho systému centrálnych bánk“ vkladajú slová „a národné centrálne banky štátov EZVO“. h) V článku 109 sa v súvislosti so štátmi EZVO: i) v odsekoch 1 a 3 pod slovami „13. január 2018“ v príslušnom gramatickom tvare rozumie „dátum nadobudnutia účinnosti rozhodnutia Spoločného výboru EHP č. 165/2019 zo 14. júna 2019“ v príslušnom gramatickom tvare; ii) v odseku 1 pod slovami „do 13. júla 2018“ rozumie „najneskôr šesť mesiacov po dátume nadobudnutia účinnosti rozhodnutia Spoločného výboru EHP č. 165/2019 zo 14. júna 2019“; iii) v odseku 3 pod slovami „až do 13. januára 2019“ rozumie „do jedného roka po dátume nadobudnutia účinnosti rozhodnutia Spoločného výboru EHP č. 165/2019 zo 14. júna 2019“; iv) v odseku 3 pod slovami „do 13. januára 2019“ rozumie „najneskôr jeden rok po dátume nadobudnutia účinnosti rozhodnutia Spoločného výboru EHP č. 165/2019 zo 14. júna 2019“; v) v odseku 5 pod slovami „do 13. januára 2020“ rozumie „najneskôr dva roky po dátume nadobudnutia účinnosti rozhodnutia Spoločného výboru EHP č. 165/2019 zo 14. júna 2019“.“